U-I-99/07
Natisni
Opravilna št.:
U-I-99/07
Datum odločitve:
13. 11. 2008
ECLI:
ECLI:SI:USRS:2008:U.I.99.07
Akt:
Odlok o zazidalnem načrtu za območje urejanja ŠP 2/1 Litostroj – del (Uradni list RS, št. 61/99), 14. čl.

Odlok o programu opremljanja na območju Litostroja – severni del (Uradni list, št. 76/06), 

Pravilnik o merilih za odmero komunalnega prispevka (Uradni list RS, št. 117/04 in 74/05), 3., 4. in 5. čl.

Uredba o vsebini programa opremljanja zemljišč za gradnjo (Uradni list RS, št. 117/04 in 75/05), 11. čl.
Izrek:
Pobuda za začetek postopka za oceno ustavnosti in zakonitosti 14. člena Odloka o zazidalnem načrtu za območje urejanja ŠP 2/1 Litostroj – del (Uradni list RS, št. 61/99), Odloka o programu opremljanja na območju Litostroja – severni del (Uradni list, št. 76/06), 3., 4. in 5. člena Pravilnika o merilih za odmero komunalnega prispevka (Uradni list RS, št. 117/04 in 74/05) in 11. člena Uredbe o vsebini programa opremljanja zemljišč za gradnjo (Uradni list RS, št. 117/04 in 75/05) se zavrže.

Postopek za preizkus pobude družbe TCG Unitech Lth orodjarna in livarna, d. o. o., Škofja Loka, za začetek postopka za oceno ustavnosti in zakonitosti predpisov iz prejšnje točke izreka se ustavi.
Evidenčni stavek:
Pobudnica nima pravnega interesa, če ne izkaže, da izpodbijana določba neposredno posega v njen pravni položaj.
Če pobudnica umakne pobudo, se postopek za preizkus pobude za začetek postopka za oceno ustavnosti in zakonitosti predpisa ustavi.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.
1.5.51.1.4.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Zaradi umika pobude/zahteve.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Družba Litostroj E. I., d. o. o., Ljubljana in TCG Unitech Lth orodjarna in livarna, d. o. o., Škofja Loka
Datum vloge:
29. 3. 2007
Vrsta odločitve:
sklep
Vrsta rešitve:
zavrženje, ustavitev
Dokument:
US28400
Dokument v PDF obliki:
U-I-99-07.pdf
87 KB
Prenesite datoteko
U-I-99/07-7
13. 11. 2008
SKLEP
Ustavno sodišče je v postopku za preizkus pobude družb Litostroj E. I., d. o. o., Ljubljana, in TCG Unitech Lth orodjarna in livarna, d. o. o., Škofja Loka, ki ju zastopa odvetniška pisarna Jadek & Pensa, d. n. o., o. p., Ljubljana, na seji 13. novembra 2008
sklenilo:
1. Pobuda za začetek postopka za oceno ustavnosti in zakonitosti 14. člena Odloka o zazidalnem načrtu za območje urejanja ŠP 2/1 Litostroj – del (Uradni list RS, št. 61/99), Odloka o programu opremljanja na območju Litostroja – severni del (Uradni list, št. 76/06), 3., 4. in 5. člena Pravilnika o merilih za odmero komunalnega prispevka (Uradni list RS, št. 117/04 in 74/05) in 11. člena Uredbe o vsebini programa opremljanja zemljišč za gradnjo (Uradni list RS, št. 117/04 in 75/05) se zavrže.
2. Postopek za preizkus pobude družbe TCG Unitech Lth orodjarna in livarna, d. o. o., Škofja Loka, za začetek postopka za oceno ustavnosti in zakonitosti predpisov iz prejšnje točke izreka se ustavi.
Obrazložitev
1. Pobudnici izpodbijata v prvi točki izreka tega sklepa navedene akte. Zatrjujeta, da so v neskladju z 2. členom, z drugim odstavkom 14. člena in s 153. členom Ustave ter z določbami Zakona o urejanju prostora (Uradni list RS, št. 110/02 in nasl. – ZUreP-1). Pobudnici utemeljujeta svoj pravni interes z zatrjevanjem, da sta za obstoječe objekte že plačali komunalni prispevek.
2. Dne 7. 8. 2007 je pobudnica TCG Unitech Lth orodjarna in livarna Ustavnemu sodišču sporočila, da umika pobudo za oceno ustavnosti in zakonitosti izpodbijanih aktov, zato je Ustavno sodišče postopek za njihov preizkus v tem delu ustavilo (2. točka izreka).
3. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj. Odlok o zazidalnem načrtu za območje urejanja ŠP 2/1 Litostroj – del in Odlok o programu opremljanja na območju Litostroja – severni del ne učinkujeta neposredno. V primerih, ko izpodbijani predpis ne učinkuje neposredno, se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-251/07 z dne 10. 1. 2008 (Uradni list RS, št. 6/08). Iz razlogov, navedenih v citiranem sklepu, pobudnica ne izkazuje pravnega interesa za oceno ustavnosti in zakonitosti izpodbijanih predpisov.
4. Pravilnik o merilih za odmero komunalnega prispevka (Pravilnik) in Uredba o vsebini programa opremljanja zemljišč za gradnjo (Uredba) sta med postopkom za oceno ustavnosti in zakonitosti prenehala veljati. Ustavno sodišče praviloma presoja le veljavne predpise. Na podlagi 47. člena ZUstS lahko presoja tudi neveljavne predpise, če niso bile odpravljene posledice neustavnosti in nezakonitosti. Izpodbijana predpisa ne učinkujeta neposredno. Ustavno sodišče je v sklepu št. U-I-174/05 z dne 13. 12. 2007 (Uradni list RS, št. 122/07 in OdlUS XVI, 87) sprejelo stališče, da se lahko tudi v primerih, ko se s pobudo zahteva presoja ustavnosti in zakonitosti predpisa, ki je bodisi prenehal veljati že pred vložitvijo pobude bodisi po vložitvi pobude, pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. Iz razlogov, navedenih v citiranem sklepu, pobudnica še ne izkazuje pravovarstvene potrebe iz 47. člena ZUstS za oceno ustavnosti in zakonitosti predpisov.
5. Glede na navedeno je Ustavno sodišče pobudo družbe Litostroj E. I. zavrglo (1. točka izreka).
6. Ustavno sodišče je sprejelo ta sklep na podlagi tretjega odstavka 25. člena in prve alineje četrtega odstavka 25. člena ZUstS v sestavi: predsednik Jože Tratnik ter sodnice in sodniki Uredba o vsebini programa opremljanja zemljišč za gradnjo, mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik